Jurgis Rimvydas Palys

Jurgis Rimvydas Palys (1941 m. spalio 11 d. Kaune – 2025 m. liepos 2 d. Kaune) – architektas, urbanistas, profesorius. Kūrė daugiausiai Kaune.

 Biografija 
Gimė skulptoriaus Viktoro Palio ir lietuvių kalbos ir literatūros specialistės šeimoje. Jo dvynys brolis – architektas Viktoras Vaidotas Palys, sesuo – architektė Rūta Palytė Biliūnienė.

Baigė Kauno 22-ąją vidurinę mokyklą. 1965 m. baigęs studijas Kauno politechnikos institute, darbinę projektuotojo, architekto karjerą pradėjo Žemėtvarkos institute. 1967–1969 m. dirbo Miestų statybos, 1969–1971 m. – Paminklų restauravimo, 1971–2002 m. Komunalinio ūkio projektavimo institutų Kauno filialuose (vadovaujantis architektas).

Nuo 1994 m. dėstė Vilniaus dailės akademijos Kauno dailės institute (dabar Kauno fakultetas), buvo Architektūros katedros profesorius. Kauno architektūrinės urbanistinės tarybos narys‑ekspertas, nekilnojamųjų kultūros vertybių ekspertas. Paskelbė straipsnių ir pranešimų miesto kultūros, architektūros paveldo, urbanistikos, miesto ir upės santykio klausimais.Šakninis kaunietis. Jurgis Rimvydas Palys kaunaspilnas.lt 202-07-02Kauno paveikslų galerija. Palio miestas: 7 tapatybės dimensijos ciurlionis.lt

2023 m. Kauno paveikslų galerijoje surengta architekto darbų ir vizijų paroda „Palio miestas. 7 tapatybės dimensijos“.Palio mieste stojo naktis. In memoriam architektūros protagonistui J.R.P. architektusajunga.lt 2025–07-04

 Projektai 
Parengė apie 100 projektų, didžioji dalis kurių įgyvendinti Kaune:
 Ūkio banko (buvusio Statybos‑remonto tresto) pastatas J. Gruodžio g. (1974)
 Vilniaus gatvės rekonstrukcija į pėsčiųjų gatvę, jos mažosios architektūros formos (su R. Gudiene, 1985)
 Alkoholinių gėrimų gamyklos „Stumbras“ produkcijos sandėliai K. Būgos ir Bažnyčios g. (1992)
 Viešbutis „Santaka“ J. Gruodžio g. (interjeras ir baldai, 2004)
 Viešbučio „Santaka“ korpusas Smalininkų g. (2007)
 Čiurlionio tiltas su prietilčiais per Nemuną (1990–2007)
 Vytauto Didžiojo tilto (Aleksoto) rekonstrukcija, dizaino elementai (2007)
 Bendrovės „Doleta“ administracinis pastatas Jonavos g. 16 (2007)
 Apžvalgos aikštelė Žemaičių plento pradžioje, Vilijampolėje (su V. Kašubos obelisku „Perkūno žirgai“, 2008)
 Karinių oro pajėgų paieškos ir gelbėjimo postas Aleksoto aerodrome (su I. J. Palyte‑Veilandiene, 2016)
Kitur:
 Kėdainių senamiesčio pėsčiųjų tiltas per Nevėžį (su I. J. Palyte‑Veilandiene, 2018)

 Įvertinimas 
 SSRS Ministrų tarybos premija (už Vilniaus g. rekonstrukciją, 1988)
 Lietuvos architektų sąjungos Architektūros riterio ordinas (2011)

 Kita veikla 
J. R. Palys buvo baigęs muzikos mokyklą, mėgo džiazą. Muzikavo su violančele, kontrabosu. 7-ajame dešimtmetyje grojo kontrabosu džiazo ansamblyje „Oktava“.

 Šaltiniai 

 Nuorodos 
 Be kaukių. Jurgis Rimvydas Palys: visą gyvenimą galvojau apie Kauną lrt.lt/radioteka, 2023-01-18.

Kategorija:Lietuvos inžinieriai architektai
Kategorija:Lietuvos urbanistai
Kategorija:Lietuvos dėstytojai